ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๕๐๐ กิโลโวลต์

จากชายแดน (บริเวณจังหวัดน่าน) ไปยังสถานีไฟฟ้าย่อยแม่เมาะ ๓

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างสายส่งไฟฟ้าขนาด ๕๐๐ กิโลโวลต์ จากชายแดน (บริเวณจังหวัดน่าน) ไปยังสถานีไฟฟ้าย่อยแม่เมาะ ๓ จังหวัดลำปาง

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกแนวสำหรับก่อสร้างสายส่งไฟฟ้าขนาด ๕๐๐ กิโลโวลต์ จากชายแดน (บริเวณจังหวัดน่าน) ไปยังสถานีไฟฟ้าย่อยแม่เมาะ ๓ โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

๑.  จังหวัดน่าน

(๑) อำเภอสองแคว ตำบลชนแดน ตำบลยอด ตำบลนาไร่หลวง

(๒) อำเภอทุ่งช้าง ตำบลงอบ ตำบลและ ตำบลทุ่งช้าง

(๓) อำเภอเชียงกลาง ตำบลเปือ ตำบลพระพุทธบาท ตำบลเชียงคาน ตำบลเชียงกลาง ตำบลพระธาตุ ตำบลพญาแก้ว

(๔) อำเภอปัว ตำบลแงง ตำบลเจดีย์ชัย ตำบลไชยวัฒนา ตำบลปัว ตำบลป่ากลาง ตำบลอวน ตำบลศิลาเพชร

(๕) อำเภอท่าวังผา ตำบลผาทอง ตำบลผาตอ ตำบลแสนทอง ตำบลท่าวังผา ตำบลจอมพระ ตำบลริม ตำบลป่าคา ตำบลศรีภูมิ ตำบลตาลชุม ตำบลยม

(๖) อำเภอสันติสุข ตำบลป่าแลวหลวง ตำบลดู่พงษ์ ตำบลพงษ์

(๗) อำเภอเมืองน่าน ตำบลสะเนียน ตำบลบ่อ ตำบลผาสิงห์ ตำบลไชยสถาน ตำบลเรือง ตำบลในเวียง ตำบลดู่ใต้ ตำบลสวก ตำบลกองควาย ตำบลนาซาว

(๘) กิ่งอำเภอภูเพียง ตำบลเมืองจัง ตำบลฝายแก้ว ตำบลม่วงตึ๊ด ตำบลน้ำเกี๋ยน ตำบลท่าน้าว ตำบลน้ำแก่น ตำบลนาปัง

(๙) อำเภอเวียงสา ตำบลแม่ขะนิง ตำบลยาบหัวนา ตำบลทุ่งศรีทอง ตำบลนาเหลือง ตำบลน้ำปั้ว ตำบลตาลชุม ตำบลจอมจันทร์ ตำบลปงสนุก ตำบลไหล่น่าน ตำบลกลางเวียง ตำบลขึ่ง ตำบลแม่สา ตำบลอ่ายนาไลย ตำบลส้าน ตำบลแม่สาคร

(๑๐) อำเภอนาน้อย ตำบลน้ำตก ตำบลบัวใหญ่ ตำบลสันทะ ตำบลนาน้อย

(๑๑) อำเภอนาหมื่น ตำบลเมืองลี

๒.  จังหวัดพะเยา

(๑) อำเภอเชียงคำ ตำบลร่มเย็น ตำบลแม่ลาว

(๒) อำเภอปง ตำบลผาช้างน้อย

๓.  จังหวัดแพร่

(๑) อำเภอร้องกวาง ตำบลห้วยโรง ตำบลแม่ทราย ตำบลแม่ยางร้อง ตำบลไผ่โทน ตำบลร้องกวาง ตำบลแม่ยางฮ่อ ตำบลทุ่งศรี ตำบลแม่ยางตาล ตำบลร้องเข็ม ตำบลน้ำเลา ตำบลบ้านเวียง

(๒) อำเภอเมืองแพร่ ตำบลแม่คำมี ตำบลวังหงษ์ ตำบลแม่หล่าย ตำบลท่าข้าม ตำบลวังธง ตำบลห้วยม้า ตำบลป่าแมต ตำบลแม่ยม ตำบลน้ำชำ ตำบลทุ่งโฮ้ง ตำบลทุ่งกวาว

(๓) อำเภอหนองม่วงไข่ ตำบลวังหลวง ตำบลหนองม่วงไข่ ตำบลน้ำรัด ตำบลตำหนักธรรม ตำบลทุ่งแค้ว ตำบลแม่คำมี

(๔) อำเภอลอง ตำบลเวียงต้า ตำบลต้าผามอก ตำบลบ้านปิน ตำบลห้วยอ้อ

(๕) อำเภอสอง ตำบลเตาปูน ตำบลบ้านกลาง ตำบลห้วยหม้าย ตำบลบ้านหนุน ตำบลแดนชุมพล ตำบลหัวเมือง ตำบลทุ่งน้าว

๔.  จังหวัดลำปาง

(๑) อำเภอแม่เมาะ ตำบลบ้านดง ตำบลจางเหนือ ตำบลนาสัก ตำบลแม่เมาะ ตำบลสบป้าด

(๒) อำเภอแม่ทะ ตำบลหัวเสือ

(๓) อำเภอเมืองลำปาง ตำบลบ้านแลง ตำบลบ้านเสด็จ

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๓๐ สิงหาคม พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย